Внук е на Масиниса. Югурта е племенник на цар Миципса. Получава образованието си в Рим. В периода 134—133 пр.н.е. Миципса го поставя начело на изпратените на помощ на Рим нумидийци в Нумантинската война (143—133), където се проявява като храбър и съобразителен военачалник. Публий Сципион пише на Мициниса: „Твоят Югурта в Нумантинската война прояви безподобна храброст, което, вярвам, ще ти достави голяма радост. Поради заслугите си той ни е скъп и ние ще употребим всички усилия да стане такъв и на сената, и на римския народ. Аз те поздравявам в името на нашето приятелство. Ти имаш там мъж, достоен за тебе и за своя дядо Масиниса“